rejauldu/bengali-wikipedia huggingface dataset:
পাবলো মারি ভিয়ার (, ; জন্ম: ৩১ আগস্ট ১৯৯৩; পাবলো মারি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  স্পেনীয় ফুটবল ক্লাব মায়োর্কার যুব পর্যায়ের হয়ে খেলার মাধ্যমে মারি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, প্রথমে মায়োর্কা বি এবং পরবর্তীকালে মায়োর্কার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মায়োর্কার হয়ে এক মৌসুমে ২ ম্যাচে অংশগ্রহণ করার পর ২০১৩–১৪ মৌসুমে তিনি তারাগোনায় যোগদান করেছেন। তারাগোনায় তিন মৌসুম অতিবাহিত করার পর প্রায় ০.২ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটির সাথে চুক্তি স্বাক্ষর করেছেন। অতঃপর জিরোনা, ব্রেদা এবং দেপোর্তিভো লা কোরুনিয়ার হয়ে ধারে খেলার পর তিনি প্রায় ২ মিলিয়ন ইউরোর বিনিময়ে ব্রাজিলীয় ক্লাব ফ্লামেঙ্গোয় যোগদান করেছেন, ফ্লামেঙ্গোর হয়ে তার তিনি ২০১৯ কোপা লিবের্তাদোরেসের শিরোপা জয়লাভ করেছেন। ২০২০–২১ মৌসুমে, তিনি প্রায় ৬ মিলিয়ন ইউরোর বিনিময়ে ফ্লামেঙ্গো হতে ইংরেজ ক্লাব আর্সেনালে যোগদান করেছেন, এরপূর্বে তিনি এক মৌসুমে জন্য ধারে আর্সেনালের হয়ে খেলেছেন।  ব্যক্তিগতভাবে, মারি বেশ কিছু পুরস্কার জয়লাভ করেছেন, যার মধ্যে ২০১৯ সালে কাম্পেরনাতো ব্রাজিলেইরো সেরিয়ে আ-এর বর্ষসেরা দলে অন্তর্ভুক্তি অন্যতম। দলগতভাবে, মারি এপর্যন্ত ২টি শিরোপা জয়লাভ করেছেন, যার উভয়ই ফ্লামেঙ্গোর হয়ে জয়লাভ করেছেন।  প্রারম্ভিক জীবন পাবলো মারি ভিয়ার ১৯৯৩ সালের ৩১শে আগস্ট তারিখে স্পেনের আলমুসাফেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড় বিষয়শ্রেণী:দেপোর্তিভো লা করুনিয়ার খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:তারাগোনা জিমনাস্টিক ক্লাবের ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:জিরোনা ফুটবল ক্লাবের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কা বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:উদিনেসে কালচোর খেলোয়াড় বিষয়শ্রেণী:আসোচাৎসিওনে কালচো মোনৎসার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
টেবিলটি হালনাগাদ করার পূর্বে অনুগ্রহ করে পড়ে নিন:  শুধুমাত্র সর্বশেষ স্কোর: সবচেয়ে গুরুত্বপূর্ণভাবে, নিশ্চিত করুন যেন ফলাফলটি সর্বশেষ হয়। অনুগ্রহ করে খেলা চলাকালীন সময়ে হালনাগাদ করবেন না।  উভয় দল: উভয় দলের তথ্য হালনাগাদ করতে হবে (শুধুমাত্র যে দলকে সমর্থন করেন অথবা বিজয়ী দলের নয়)  প্রত্যেক কলাম: প্রত্যেক কলাম হালনাগাদ করুন (শুধুমাত্র পয়েন্ট নয়). স্বপক্ষে গোল, বিপক্ষে গোল এবং গোল পার্থক্যে গভীর মনোযোগ দিবেন (ত্রুটি সনাক্ত করা কঠিন হবে)।  সঠিক অবস্থান: সকল দলের সঠিক অবস্থান নিশ্চিত করুন। নির্দিষ্টভাবে, যে সকল দলের পয়েন্ট একই সে সকল দলের সঠিক অবস্থান টুর্নামেন্টের টাইব্রেকার নিয়মের উপর ভিত্তি করে নিশ্চিত করুন।  এই টুর্নামেন্টের টাইব্রেকার নিয়ম এখানে: ২০১৮ ফিফা বিশ্বকাপ বাছাইপর্ব#পদ্ধতি।  ফলাফল গ্রিড: ফলাফলের গ্রিডে স্কোর সংযোজন করুন। যদি কোন সন্দেহ থাকে, র‍্যাঙ্কিং বা অবস্থান অফিসিয়াল ওয়েবসাইটে (https://www.fifa.com/worldcup/groups/preliminaries/index.html) অথবা অন্যান্য বিশ্বস্ত উৎসে দেখে নিন।Category:2018 FIFA World Cup qualification (AFC) templates
ভাঙড় মহাবিদ্যালয় হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ভাঙড়ের একটা প্রাক-স্নাতক মহাবিদ্যালয়। এই মহাবিদ্যালয় ১৯৯৭ খ্রিস্টাব্দে প্রতিষ্ঠিত হয়েছে।  ভাঙড় মহাবিদ্যালয় কলকাতা বিশ্ববিদ্যালয় দ্বারা অনুমোদিত।   বিভাগসমূহ  ভাঙড় মহাবিদ্যালয়ের বিভাগগুলোতে নিম্নলিখিত বিষয়সমূহে পঠন-পাঠনের ব্যবস্থা আছে:   বিজ্ঞান  বিজ্ঞান বিভাগে গণিতশাস্ত্রে সাম্মানিক এবং গণিতশাস্ত্র, রসায়ন ও পদার্থবিদ্যা এই তিনটে সাধারণ পাঠদান করা হয়:   গণিতশাস্ত্র    রসায়ন    পদার্থবিজ্ঞান   কলা ও বাণিজ্য  ভাঙড় মহাবিদ্যালয়ের কলা বিভাগে বাংলা, ইংরেজি, ইতিহাস, সংস্কৃত, আরবি, অর্থনীতি, শিক্ষাবিজ্ঞান, দর্শন, ভূবিজ্ঞান বিষয়ে সাম্মানিক পাঠক্রম চালু আছে।   বাংলা   ইংরেজি   ইতিহাস   সংস্কৃত   আরবি   শারীরশিক্ষা   অর্থনীতি   শিক্ষাবিজ্ঞান   দর্শন   ভূবিজ্ঞান   সাংবাদিকতা এবং গণসংযোগ   বাণিজ্য   স্বীকৃতি  বিশ্ববিদ্যালয় মঞ্জুরি কমিশন (ইউজিসি) ভাঙড় মহাবিদ্যালয়কে স্বীকৃতি দিয়েছে।   আরও দেখুন   কলকাতা বিশ্ববিদ্যালয় কর্তৃক অনুমোদিত কলেজগুলির তালিকা   ভারতের শিক্ষা ব্যবস্থা পশ্চিমবঙ্গে শিক্ষা   তথ্যসূত্র   বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:১৯৯৭-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
ফুজাইরাহ জাদুঘর হল সংযুক্ত আরব আমিরাতের ফুজাইরাহ আমিরাতের ফুজাইরাহ শহরে অবস্থিত একটি প্রত্নতত্ত্ব এবং স্থানীয় ইতিহাসের জাদুঘর।    ইতিহাস  ১৯৬৯ সালে, মুদ্রা, কৃষিকাজের সরঞ্জাম, মৃৎশিল্প এবং অস্ত্রের প্রদর্শনীসহ একটি ছোট এক কক্ষ বিশিষ্ট জাদুঘর প্রতিষ্ঠিত হয়েছিল। ১৯৯১ সালের ২৭ মে শেখ হামাদ বিন মোহাম্মদ আল শারকি ফুজাইরাহ আমিরাতের জন্য একটি পুরাকীর্তি ও ঐতিহ্য বিভাগ প্রতিষ্ঠার জন্য একটি ডিক্রি জারি করেন, যার মধ্যে জাদুঘর এবং এর সংগ্রহের রক্ষণাবেক্ষণ অন্তর্ভুক্ত ছিল। ১৯৯১ সালের ৩০ নভেম্বর, ফুজাইরাহর শাসক আনুষ্ঠানিকভাবে এই জাদুঘরটি উদ্বোধন করেন। ১৯৯৮ সালে, বিভাগটি জাদুঘর সম্প্রসারণ পরিকল্পনা সম্পন্ন করে যেখানে দুইটি বৃহৎ হল পুরাকীর্তিগুলোকে আচ্ছাদিত করে এবং পরে তিনটি ঐতিহ্যবাহী হল স্থাপন করা হয়।   সংক্ষিপ্ত বিবরণ  জাদুঘরে স্থানীয় প্রত্নতাত্ত্বিক নিদর্শন এবং ঐতিহাসিকভাবে ফুজাইরাহ এবং সাধারণভাবে সংযুক্ত আরব আমিরাতের ঐতিহ্যবাহী জীবনযাত্রার স্থায়ী প্রদর্শনী রয়েছে। জাদুঘরের মধ্যে, প্রথম প্রদর্শনী কক্ষে কৃষি, মাছ ধরা, মৃৎশিল্প, বাণিজ্য এবং বুননের মতো ঐতিহ্যবাহী স্থানীয় পেশার সাথে সম্পর্কিত ঐতিহ্যবাহী জিনিসপত্র প্রদর্শন করা হয়।  ঐতিহ্যের উপর নির্মিত দ্বিতীয় হলটিতে প্রাচীন অস্ত্র, বিভিন্ন পোশাক এবং বাসনপত্র প্রদর্শিত হচ্ছে। আরেকটি হলঘরে মশলার দোকান এবং স্যুকসহ প্রদর্শনী রয়েছে। প্রদর্শনীতে আল বাদিয়াহ, দিব্বা আল-ফুজাইরাহ এবং কিদফা'র সমাধি থেকে প্রাপ্ত প্রত্নতাত্ত্বিক নিদর্শনসমূহ অন্তর্ভুক্ত রয়েছে, যেখানে তীরের মাথা, কার্নেলিয়ান পুঁতি এবং পাত্রের মতো জিনিসপত্র রয়েছে।  জাদুঘরে ২,১০০টি নিদর্শন এবং দুর্লভ পুরাকীর্তি রয়েছে।    অবস্থান ও সময়   জাদুঘরটি ফুজাইরাহ দুর্গের খুব কাছে অবস্থিত, যা হাঁটার দূরত্বে অবস্থিত।  জাদুঘরটি প্রতিদিন স্থানীয় সময় সকাল ৮.৩০ থেকে দুপুর ১.৩০ এবং বিকেল ৪.৩০ থেকে সন্ধ্যা ৬.৩০ পর্যন্ত খোলা থাকে। তবে শুক্রবার জাদুঘরটি  কেবল দুপুর ২.৩০ থেকে সন্ধ্যা ৬.৩০ পর্যন্ত খোলা থাকে। প্রবেশ মূল্য ৫ দিরহাম এবং পরিদর্শনে আপনার সময় লাগবে ২০ থেকে ৩০ মিনিট।   প্রদর্শনী   জাদুঘরটি তার স্থায়ী সংগ্রহের পাশাপাশি অস্থায়ী প্রদর্শনীরও আয়োজন করে। এটি সারা বছর ধরে ৪-৫টি অস্থায়ী প্রদর্শনী উপস্থাপন করে থাকে। এই প্রদর্শনীগুলো নির্দিষ্ট প্রত্নতাত্ত্বিক বস্তু, সাংস্কৃতিক অনুশীলন বা শিল্পকলার উপর আলোকপাত করতে পারে। স্থায়ী প্রদর্শনীর মাঝে আছে-  ঐতিহ্যবাহী জীবিকা  ঐতিহ্যবাহী অস্ত্র  ঐতিহ্যবাহী পোশাক এবং বাসনপত্র  খেজুর পাতা দিয়ে তৈরি ঘর  ঐতিহ্যগত শিল্পকর্ম  উটপাখির ডিম  ইউ আকৃতির সমাধি  ফুজাইরাহ জাদুঘরের একটি অংশ আছে যা দেখতে একটি পুরনো মশলার দোকান এবং সউক নামক একটি ব্যস্ত বাজারের মতো। মনে হচ্ছে আপনি এমন এক মাঝখানে আছেন যেখানে অনেক দিন আগে মানুষ ব্যবসা করত। মশলার দোকানটিতে ৫০টিরও বেশি সুগন্ধি মশলা রয়েছে, যা সংযুক্ত আরব আমিরাতের রন্ধনসম্পর্কীয় ব্যবহার এবং ব্যবসা উভয়ের জন্যই ঐতিহাসিকভাবে গুরুত্বপূর্ণ।   গ্যালারি    আরো দেখুন    ফুজাইরাহ দুর্গ   তথ্যসূত্র    বহিঃসংযোগ     বিষয়শ্রেণী:প্রত্নতাত্ত্বিক জাদুঘর বিষয়শ্রেণী:১৯৯১-এ প্রতিষ্ঠিত জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:স্থানীয় জাদুঘর
আর্মি বিশ্ববিদ্যালয় বলতে বাংলাদেশ সেনাবাহিনীর সরাসরি পরিচালিত ১টি সরকারি ও ৪টি বেসরকারি বিশ্ববিদ্যালয়কে নির্দেশ করে। আর্মি বিশ্ববিদ্যালয় বা সেনাবাহিনী পরিচালিত বিশ্ববিদ্যালয় বলতে বোঝাতে পারে:   বাংলাদেশ ইউনিভার্সিটি অব প্রফেশনালস্–ঢাকার মিরপুর সেনানিবাসে অবস্থিত সেনাবাহিনী পরিচালিত সরকারি বিশ্ববিদ্যালয়।  বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়–নাটোরের কাদিরাবাদ সেনানিবাসে অবস্থিত বেসরকারি বিশ্ববিদ্যালয়।  বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়–কুমিল্লার ময়নামতি ক্যান্টনমেন্টে অবস্থিত বেসরকারি বিশ্ববিদ্যালয়।  বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয়–নীলফামারীর সৈয়দপুর সেনানিবাসে অবস্থিত বিশ্ববিদ্যালয়।  বাংলাদেশ আর্মি ইউনিভার্সিটি অব সায়েন্স অ্যান্ড টেকনোলজি, খুলনা–খুলনায় প্রতিষ্ঠাতব্য বাংলাদেশ সেনাবাহিনীর একটি বেসরকারি বিশ্ববিদ্যালয়।
দেবিদ্বার থানা বাংলাদেশের কুমিল্লা জেলার অন্তর্গত দেবিদ্বার উপজেলার একটি থানা।   প্রতিষ্ঠাকাল  ১৩টি ইউনিয়ন নিয়ে ১৯১৭ সালের ১৫ জুলাই দেবিদ্বার থানা প্রতিষ্ঠিত হয়। একই বছরের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে দেবিদ্বার থানার কার্যক্রম চালু হয়।   প্রশাসনিক এলাকাসমূহ  দেবিদ্বার উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম দেবিদ্বার থানার আওতাধীন।  পৌরসভা:  দেবিদ্বার  ইউনিয়নসমূহ:  ১নং বড়শালঘর  ২নং ইউসুফপুর  ৩নং রসুলপুর  ৪নং সুবিল  ৬নং ফতেহাবাদ  ৭নং এলাহাবাদ  ৮নং জাফরগঞ্জ  ৯নং গুনাইঘর উত্তর  ১০নং গুনাইঘর দক্ষিণ  ১১নং রাজামেহার  ১২নং ভানী  ১৩নং ধামতী  ১৪নং সুলতানপুর  ১৫নং বরকামতা  ১৬নং মোহনপুর   আরও দেখুন   দেবিদ্বার উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:দেবিদ্বার উপজেলা
উত্তর মেসিডোনিয়া জাতীয় ফুটবল দল () হচ্ছে আন্তর্জাতিক ফুটবলে উত্তর মেসিডোনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম উত্তর মেসিডোনিয়ার ফুটবলের সর্বোচ্চ নিয়ন্ত্রক সংস্থা উত্তর মেসিডোনিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৩ সালের ১৩ই অক্টোবর তারিখে, উত্তর মেসিডোনিয়া প্রথমবারের মতো আন্তর্জাতিক খেলায় অংশগ্রহণ করেছে; স্লোভেনিয়ার ক্রানে অনুষ্ঠিত উক্ত ম্যাচে উত্তর মেসিডোনিয়া স্লোভেনিয়াকে ৪–১ গোলের ব্যবধানে পরাজিত করেছিল।  ৩৩,৪৬০ ধারণক্ষমতাবিশিষ্ট টোশে প্রোয়েস্কি এরিনাে ক্রভেনি রিসোভি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর মেসিডোনিয়ার রাজধানী স্কোপিয়ে-এ অবস্থিত। বর্তমানে এই দলের ম্যানেজারের দায়িত্ব পালন করছেন ইগর আঙ্গেলোভস্কি এবং অধিনায়কের দায়িত্ব পালন করছেন জেনোয়ার আক্রমণভাগের খেলোয়াড় গরান পান্দেফ।  উত্তর মেসিডোনিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপে উত্তর মেসিডোনিয়া উয়েফা ইউরো ২০২০-এ প্রথমবারের মতো অংশগ্রহণ করবে।  গরান পান্দেফ, গোৎসে সেদলোস্কি, ভেলিচে শুমুলিকস্কি, আলেকসান্দ্র ত্রায়কোভস্কি এবং আর্তিম সাকিরির মতো খেলোয়াড়গণ উত্তর মেসিডোনিয়ার জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ২০০৮ সালের অক্টোবর মাসে প্রকাশিত র‌্যাঙ্কিংয়ে উত্তর মেসিডোনিয়া তাদের ইতিহাসে সর্বোচ্চ অবস্থান (৪৬তম) অর্জন করে এবং ২০১৭ সালের মার্চ মাসে প্রকাশিত র‌্যাঙ্কিংয়ে তারা ১৬৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উত্তর মেসিডোনিয়ার সর্বোচ্চ অবস্থান হচ্ছে ৪১তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১১৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  যুগোস্লাভিয়ার অংশ ছিল  যুগোস্লাভিয়ার অংশ ছিল  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  অংশগ্রহণ করেনি  অংশগ্রহণ করেনি  ১৯৯৮  উত্তীর্ণ হয়নি  ১০  ৪  ১  ৫  ২২  ১৮   ২০০২  ১০  ১  ৪  ৫  ১১  ১৮   ২০০৬  ১২  ২  ৩  ৭  ১১  ২৪  ২০১০  ৮  ২  ১  ৫  ৫  ১১  ২০১৪  ১০  ২  ১  ৭  ৭  ১৬  ২০১৮  ১০  ৩  ২  ৫  ১৫  ১৫  ২০২২  অনির্ধারিত  অনির্ধারিত মোট   ০/৮   ৬০  ১৪  ১২  ৩৪  ৭১  ১০২   তথ্যসূত্র    বহিঃসংযোগ       ফিফা-এ উত্তর মেসিডোনিয়া জাতীয় ফুটবল দল    উয়েফা-এ উত্তর মেসিডোনিয়া জাতীয় ফুটবল দল     বিষয়শ্রেণী:ইউরোপের জাতীয় ফুটবল দল
আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) (ইংরেজি: International Union for Conservation of Nature and Natural Resources (IUCN) প্রাকৃতিক সম্পদ সংরক্ষণের উদ্দেশ্যে স্থাপিত একটি সংঘ। ১৯৪৮ সালে প্রতিষ্ঠিত এই সংঘের প্রধান কার্যালয় সুইজারল্যান্ড রাষ্ট্রের গ্লান্ডের লেক জেনিভা অঞ্চলে। ৮৩টি রাষ্ট্র, ১০৮টি সরকারি সংস্থা, ৭৬৬টি নন-গভর্নমেন্ট অর্গ্যানাইজেশন ও বিশ্বের বিভিন্ন দেশের প্রায় ১০,০০০ বিশেষজ্ঞ ও বৈজ্ঞানিকদের নিয়ে এই সংঘ গঠিত।IUCN website Accessed 1 May 2008   ইতিহাস  প্রকৃতি সংরক্ষণের জন্য আন্তর্জাতিক ইউনিয়ন একটি গুরুত্বপূর্ণ এবং সামাজিক আন্দোলন হিসেবে উদ্ভূত হয়েছে, যা দেশগুলির মধ্যে সাধারিত সীমানা ছাড়িয়ে একত্রিত করতে হয়। এটি একটি ব্যাপক সংস্কৃতি এবং আন্তর্জাতিক সহযোগিতা অনুভূত করা হয়েছে, এবং এর ইতিহাসে বিভিন্ন দশকের মধ্যে বৃদ্ধি প্রাপ্ত হয়েছে।  আন্তর্জাতিক পরিবেশ সংরক্ষণের জন্য একটি মৌলধর হিসেবে ১৯৬২ সালে ইউনাইটেড নেশন্সে একটি মৌলধর সম্মেলন অনুষ্ঠিত হয়। এই সম্মেলনে প্রথমবারের মধ্যেই জল, বায়ু, এবং ভূমি সংরক্ষণ সংক্রান্ত বিষয়ে আলোচনা হয়। এটির পরে, বিশ্ব স্বাস্থ্য সংস্থা, একটি ইউনিটেড নেশন্স সংস্কৃতি এবং শিক্ষা সংস্থা, এবং অন্যান্য আন্তর্জাতিক সংস্থাগুলি প্রকৃতি সংরক্ষণের ক্ষেত্রে আলোচনা করতে থাকে।  তথ্যসূত্র   বহিঃসংযোগ   IUCN  Review of the 2008 Red List of Threatened Species   বিষয়শ্রেণী:আন্তর্জাতিক প্রকৃতি ও প্রাকৃতিক সম্পদ সংরক্ষণ ইউনিয়ন বিষয়শ্রেণী:পরিবেশ সংরক্ষণ বিষয়শ্রেণী:জাতিসংঘ সাধারণ পরিষদের পর্যবেক্ষক
স্কটস ন্যাশনাল লিগ (এসএনএল) একটি রাজনৈতিক সংগঠন যা ১৯২০-এর দশকে স্কটিশ স্বাধীনতার জন্য প্রচারণা চালায়। এটি ১৯২৮ সালে অন্যান্য স্কটিশ জাতীয়তাবাদী সংস্থার সাথে একত্রিত হয়ে স্কটল্যান্ডের ন্যাশনাল পার্টি গঠন করে।   তথ্যসূত্র   আরও পড়ুন  Barberis, Peter, McHugh, John and Tyldesley, Mike, Encyclopedia of British and Irish Political Organizations, Bloomsbury, 2005  Brand, Jack, The National Movement in Scotland, Routledge and Kegan Paul, 1978  Richard J. Finlay, Independent and Free: Scottish Politics and the Origins of the Scottish National Party 1918-1945, John Donald Publishers, 1994  Hanham, H.J., Scottish Nationalism, Harvard University Press, 1969  Christopher Harvie, Scotland and Nationalism: Scottish Society and Politics 1707 to the Present, Routledge (4th edition), 2004  Lloyd-Jones, N., "Liberalism, Scottish Nationalism and the Home Rule crisis, c.1886-1893", "English Historical Review" (August 2014)  Lynch, Peter, SNP: The History of the Scottish National Party, Welsh Academic Press, 2002  John MacCormick, The Flag in the Wind: The Story of the National Movement in Scotland, Victor Gollancz Ltd, 1955 বিষয়শ্রেণী:স্কটিশ জাতীয়তাবাদী দল বিষয়শ্রেণী:স্কটিশ জাতীয় দল বিষয়শ্রেণী:স্কটল্যান্ডের রাজনৈতিক আন্দোলন বিষয়শ্রেণী:স্কটল্যান্ডের রাজনৈতিক ইতিহাস
১৮০২ সালের ১০ ফেব্রুয়ারি যুক্তরাজ্যের কমন্সসভার স্পিকার নির্বাচন অনুষ্ঠিত হয়।  বর্তমান স্পিকার স্যার জন মিটফোর্ড আয়ারল্যান্ডের লর্ড চ্যান্সেলর হিসেবে নিযুক্ত হয় এবং স্পিকারের পদ থেকে পদত্যাগ করেন।  স্যার উইলিয়াম গ্রান্ট, মাস্টার অফ দ্য রোলস চার্লস অ্যাবটের নাম প্রস্তাব করেন এবং উইলিয়াম বেকার দ্বারা সমর্থন করেন।  অ্যাবটের ব্যক্তিগত কোনো বিরোধিতা না থাকা সত্ত্বেও, রিচার্ড ব্রিনসলে শেরিডান তার কর্মকর্তাদের স্পিকারশিপে মনোনীত করার সরকারের অনুশীলনের বিরুদ্ধে আপত্তি জানিয়েছিলেন। তিনি বিশ্বাস করেন যে কমন্সের নিজের জন্য পছন্দ করা উচিত। তিনি চার্লস ডান্ডাসকে প্রস্তাব দেন। লর্ড জর্জ ক্যাভেন্ডিশ এই প্রস্তাব সমর্থন করেন।  অ্যাবট হাউসের উইল জমা দেন। ডান্ডাস অফিস প্রত্যাখ্যান করতে চেয়েছিলেন এবং শেরিডানকে মনোনয়ন প্রত্যাহার করার অনুরোধ করেছিলেন।  "মাননীয় চার্লস অ্যাবট স্পিকার হিসাবে এই হাউসের চেয়ার গ্রহণ করবেন" প্রস্তাবে অ্যাবট সর্বসম্মতিক্রমে নির্বাচিত হন।   তথ্যসূত্র      বিষয়শ্রেণী:যুক্তরাজ্যের কমন্সসভার স্পিকার নির্বাচন
২০১৯-২২ আইসিসি ক্রিকেট বিশ্বকাপ চ্যালেঞ্জ লিগ হচ্ছে ২০২৩ ক্রিকেট বিশ্বকাপ প্রতিযোগিতায় অংশগ্রহণকারী দল বাছাইয়ের জন্য নতুন শুরু হতে যাওয়া ক্রিকেট প্রতিযোগিতা। প্রতিযোগিতার প্রথম পর্বটি ২০১৯ এর সেপ্টেম্বরে শুরু হতে যাচ্ছে, যার সবগুলো খেলাই হবে লিস্ট এ মর্যাদা সম্পন্ন।  ক্রিকেট বিশ্বকাপ চ্যালেঞ্জ লিগ প্রতিযোগিতাটি দুটি গ্রুপে বিভক্ত হবে, গ্রুপ এ এবং গ্রুপ বি। উভয়গ্রুপের সেরা দলটি ২০২২ সালে অনুষ্ঠিত প্লেঅফ প্রতিযোগিতায় অগ্রসর হবে এবং সেখান থেকে ২০২৩ ক্রিকেট বিশ্বকাপ বাছাইপর্ব প্রতিযোগিতার পথ ধরবে। ক্রিকেট বিশ্বকাপে খেলার যোগ্যতা অর্জনের পূর্বকার ধাপ বিশ্ব ক্রিকেট লিগ-এর পরিবর্তে এখন  ক্রিকেট বিশ্বকাপ চ্যালেঞ্জ লিগটি শুরু হচ্ছে।  উক্ত লিগ প্রতিযোগিতায় সর্বশেষ নামিবিয়া সমাপ্ত হওয়া ২০১৯ আইসিসি বিশ্ব ক্রিকেট লিগ দ্বিতীয় বিভাগের ফলাফলেল পর ২১তম থেকে ৩২তম র‍্যাংকিংয়ে থাকা ১২টি দল অংশ গ্রহণ করবে। উক্ত ১২টি দলকে দুটি গ্রুপে ভাগ করে দেয়া হবে, এবং প্রতি গ্রুপ থেকে প্রতি বছর ৬ দলের প্রতিযোগিতা খেলবে।  বিশ্বকাপ যোগ্যতার্জন পথ thumb|right|upright=2.5|alt=২০২৩ ক্রিকেট বিশ্বকাপে যোগ্যতা অর্জনের লেখচিত্র   প্রতিযোগী দলসমূহ   ২০১৯ আইসিসি বিশ্ব ক্রিকেট লিগ দ্বিতীয় বিভাগ প্রতিযোগিতা সমাপ্ত হওয়ার পর নিম্নোক্ত দলগুলো বিশ্ব ক্রিকেট র‍্যাংকিংয়ে ২১তম থেকে ৩২তম স্থানে অবস্থান করছে, এবং তাদেরকে দুটি গ্রুপ এ এবং বি তে অন্তর্ভুক্ত করা হয়েছে। ২০১৯ সালের জুলাইয়ে আন্তর্জাতিক ক্রিকেট কাউন্সিল নিশ্চিত করে যে, মালয়েশিয়া ক্রিকেট অ্যাসোসিয়েশন এবং ক্রিকেট হংকং প্রতিযোগিতার প্রথম রাউন্ডের খেলাগুলোর আয়োজন করবে। তবে ২০১৯ এর অক্টোবরে হংকং এর রাজনৈতিক অস্থিরতার কারণে খেলাটির স্থান পরিবর্তন করে ওমানে নেওয়া হয় এবং ২৭ নভেম্বরের পরিবর্তে খেলাটি ২ ডিসেম্বর শুরু হতে নির্ধারিত হয়।। একই মাসে আইসিসি নিশ্চিত করে যে, ক্রিকেট মালয়েশিয়া লিগ এ'র দ্বিতীয় পর্বের প্রতিযোগিতাটি আয়োজন করতে যাচ্ছে এবং উগান্ডা ক্রিকেট অ্যাসোসিয়েশন আয়োজন করবে লিগ বি'র প্রতিযোগিতাটি।  গ্রুপ এ:  (৫ম স্থান - ২০১৯ আইসিসি বিশ্ব ক্রিকেট লিগ দ্বিতীয় বিভাগ)  (৩য় স্থান - ২০১৮ আইসিসি বিশ্ব ক্রিকেট লিগ তৃতীয় বিভাগ)  (৫ম স্থান - ২০১৮ আইসিসি বিশ্ব ক্রিকেট লিগ তৃতীয় বিভাগ)  (৩য় স্থান - ২০১৮ আইসিসি বিশ্ব ক্রিকেট লিগ চতুর্থ বিভাগ)  (৫ম স্থান - ২০১৮ আইসিসি বিশ্ব ক্রিকেট লিগ চতুর্থ বিভাগ)  (৩য় স্থান - ২০১৭ আইসিসি বিশ্ব ক্রিকেট লিগ পঞ্চম বিভাগ)  গ্রুপ বি:  (৬ষ্ঠ স্থান - ২০১৯ আইসিসি বিশ্ব ক্রিকেট লিগ দ্বিতীয় বিভাগ)  (৪র্থ স্থান - ২০১৮ আইসিসি বিশ্ব ক্রিকেট লিগ তৃতীয় বিভাগ)  (৬ষ্ঠ স্থান - ২০১৮ আইসিসি বিশ্ব ক্রিকেট লিগ তৃতীয় বিভাগ)  (৪র্থ স্থান - ২০১৮ আইসিসি বিশ্ব ক্রিকেট লিগ চতুর্থ বিভাগ)  (৬ষ্ঠ স্থান - ২০১৮ আইসিসি বিশ্ব ক্রিকেট লিগ চতুর্থ বিভাগ)  (৪র্থ স্থান - ২০১৭ আইসিসি বিশ্ব ক্রিকেট লিগ পঞ্চম বিভাগ)  খেলার সূচি লিগতারিখআয়োজকবিজয়ীএ১৬-২৫ সেপ্টেম্বর ২০১৯মালয়েশিয়া বি২ – ১২ ডিসেম্বর ২০১৯ওমান বি১৭ - ২৭ জুন ২০২২উগান্ডাএ২৭ জুলাই - ৬ আগস্ট ২০২২কানাডাবি৪-১৪ আগস্ট ২০২২জার্সিএ১-১৪ ডিসেম্বর ২০২২মালয়েশিয়া   পয়েন্ট টেবিল  লিগ এ  লিগ বি  তথ্যসূত্র  বহিঃসংযোগ  ইএসপিএনক্রিকইনফো (গ্রুপ এ)  ইএসপিএনক্রিকইনফো (গ্রুপ বি)  বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা বিষয়শ্রেণী:২০২০-এ আন্তর্জাতিক ক্রিকেট প্রতিযোগিতা বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩ ক্রিকেট বিশ্বকাপ
আবদুল মতিন চৌধুরী (১ মে ১৯২১ – ২৪ জুন ১৯৮১) একজন বাংলাদেশী শিক্ষাবিদ ও পদার্থবিদ ছিলেন। তিনি ঢাকা বিশ্ববিদ্যালয়ের ১৪ তম উপাচার্য হিসাবে দায়িত্ব পালন করেছিলেন।   শিক্ষা  মতিন চৌধুরী ১৯৩৭ সালে নোয়াখালী জেলার অরুণচন্দ্র উচ্চ বিদ্যালয় থেকে প্রবেশিকা এবং ১৯৩৯ সালে ঢাকা ইন্টারমিডিয়েট কলেজ থেকে ইন্টারমিডিয়েট পাস করেন । তিনি ঢাকা বিশ্ববিদ্যালয় থেকে পদার্থবিজ্ঞানে স্নাতক ও স্নাতকোত্তর ডিগ্রি লাভ করেন। তিনি ১৯৪৯ সালে শিকাগো বিশ্ববিদ্যালয় থেকে বায়ুমণ্ডলীয় পদার্থবিজ্ঞানে পিএইচ.ডি. ডিগ্রি অর্জন করেন। তিনি দ্বিতীয়বার পিএইচডি শেষ করেছেন ১৯৬১ সালে।    কর্মজীবন  চৌধুরী পাকিস্তান আবহাওয়া বিভাগে আবহাওয়াবিদ হিসাবে কর্মজীবন শুরু করেছিলেন। এরপরে তিনি ১৯৫০ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রশিক্ষক হিসাবে যোগদান করেন। তিনি ১৯৫২ সালে অধ্যাপক এবং ১৯৬২-১৯৬৭ সালে বিভাগের প্রধান হন। তিনি ১৯৬৭-১৯৭০-এর সময় পাকিস্তান পারমাণবিক শক্তি কমিশনের সদস্য, প্রতিরক্ষা মন্ত্রকের চিফ সায়েন্টিস্ট এবং ১৯৭০-১৯৭১-এর সময় রাষ্ট্রপতির বৈজ্ঞানিক উপদেষ্টা হিসাবে দায়িত্ব পালন করেছিলেন।  চৌধুরী এশীয় অঞ্চলের জন্য পদার্থবিজ্ঞানে নোবেল পুরস্কারের জন্য বাছাই কমিটির সদস্য ছিলেন।  ১৯৭৩ সালে চৌধুরী ঢাকা বিশ্ববিদ্যালয়ের উপাচার্য নিযুক্ত হন যেখানে তিনি ১৯৭৫ সাল পর্যন্ত দায়িত্ব পালন করেন।    ব্যক্তিগত জীবন  চৌধুরীর বিয়ে হয়েছিল রাজিয়া মতিন চৌধুরীর সাথে (১৯২৫-২০১২)।    সম্মাননা   সদস্য, নোবেল কমিটি  প্রথম বোস অধ্যাপক, পদার্থবিজ্ঞান বিভাগ, ঢাকা বিশ্ববিদ্যালয়   চিত্রশালা  থাম্ব|ঢাকা বিশ্ববিদ্যালয় কেন্দ্রীয় মসজিদের পাশে আব্দুল মতিন চৌধুরীর কবর  তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:বাংলাদেশী বিজ্ঞানী বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:কাজী নজরুল ইসলামের সমাধিসৌধে সমাধিস্থ বিষয়শ্রেণী:শিক্ষায় স্বাধীনতা পুরস্কার বিজয়ী
স্কোলোপ্যাসিডি গোত্রের তিনটি গণে মোট ২৫ প্রজাতির পানিকাটা পাখি একত্রে কাদাখোঁচা বা চ্যাগা নামে পরিচিত। এদের সবার খুব লম্বা ঠোঁট থাকে। এছাড়া দেহ কালো, মেটে, সাদা ও বাদামি বর্ণে এমনভাবে চিত্রিত যাতে এরা পরিবেশের সাথে মিশে থাকতে পারে। এদের ঠোঁটের গঠন এমন যাতে খুব সহজে কাদা থেকে পোকামাকড় ও কেঁচো খুঁচিয়ে বের করা যায়। Lymnocryptes গণের প্রজাতিটি শুধু এশিয়া আর ইউরোপে দেখা যায়। আর Coenocorypha গণের অন্তর্ভুক্ত প্রজাতিগুলো নিউজিল্যান্ড ও তৎসংলগ্ন দ্বীপগুলোতে দেখা যায়। অধিকাংশ কাদাখোঁচা স্বভাবে পরিযায়ী। সুস্বাদু মাংসের লোভে মানুষ এদের নির্বিচারে হত্যা করছে।   তথ্যসূত্র    বহিঃসংযোগ   Snipe videos  on the Internet Bird Collection  পাতি চ্যাগার ডাক  বিষয়শ্রেণী:স্কোলোপ্যাসিডি বিষয়শ্রেণী:শিকার পাখি বিষয়শ্রেণী:সাধারণ নাম অনুযায়ী পাখি বিষয়শ্রেণী:পাখির সাধারণ নাম
আবুতোরাব ফাজিল (স্নাতক) মাদ্রাসা বাংলাদেশের একটি ফাজিল মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার মঘাদিয়া ইউনিয়নের আবুতোরাব গ্রামে অবস্থিত।http://edu.review.net.bd/ABUTORAB-FAJIL-MADRASHA দাখিল ও আলিমে ফলাফলের দিক থেকে এই মাদ্রাসার সুনাম রয়েছে। মাদ্রাসাটি মাধ্যমিক ও উচ্চ মাধ্যমিকের জন্য বাংলাদেশ মাদ্রাসা শিক্ষা বোর্ডের অন্তর্ভুক্ত, আর ফাজিল স্তরের জন্য ইসলামি আরবি বিশ্ববিদ্যালয় অধিভুক্ত।   ইতিহাস  মাদ্রাসাটি প্রতিষ্ঠা লাভ করার পর থেকেই ফলাফলের দিক থেকে সুনাম অর্জন করেছে। ২০০৬ সালে মাদ্রাসাটি ইসলামী বিশ্ববিদ্যালয়, বাংলাদেশের অধিভুক্তি লাভ করে এবং ২০১৬ সালের পরে মাদ্রাসাটি ইসলামি আরবি বিশ্ববিদ্যালয়ের অধীনে স্থানান্তরিত হয়। ২০১১ সালের ঐতিহাসিক মিরসরাই ট্র্যাজেডি দুর্ঘটনায় এই মাদ্রাসার এক শিক্ষার্থী মৃত্যুবরণ করে।   শিক্ষা ব্যবস্থা  মাদ্রাসাটিতে ফাজিল (ডিগ্রী বা স্নাতক সমান) পর্যায় পর্যন্ত পাঠদান করা হয়। ফাজিল স্তরে আল কুরআন, আল হাদিস ও দাওয়াহ বিভাগ চালু রয়েছে।   আরও দেখুন   ঢাকা আলিয়া মাদ্রাসা  তা’মীরুল মিল্লাত কামিল মাদরাসা  পাবনা ইসলামিয়া মাদ্রাসা   তথ্যসূত্র    বহিঃসংযোগ   বিষয়শ্রেণী:উপজেলার শ্রেষ্ঠ শিক্ষাপ্রতিষ্ঠান বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯১৭-এ ব্রিটিশ ভারতে প্রতিষ্ঠিত বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান